অমরাবতী (পৌরাণিক শহর)

অমরাবতী () হলো হিন্দু, বৌদ্ধ ও জৈন ধর্ম অনুসারে ইন্দ্রের রাজ্য স্বর্গের রাজধানী। Entry: "Indraloka" পুরাণে এটিকে দেবপুর (দেবতাদের শহর) এবং পুষাভাসা (সূর্য কর্তৃক দীপ্তিমান) বলা হয়।

 বিবরণ 
থাম্ব|কিন্নর এবং কল্পবৃক্ষের মূর্তি, জাভা
হিন্দু পুরাণে, অমরাবতী ব্রহ্মার পুত্র, দেবতাদের স্থপতি বিশ্বকর্মা দ্বারা নির্মিত হয়েছিল। বিশ্বকর্মাকে কিন্তু কখনও কখনও কশ্যপের পুত্র হিসেবেও চিত্রিত করা হয়।
অমরাবতীর কেন্দ্রে রয়েছে ইন্দ্রের (বৌদ্ধধর্মে শক্র) প্রাসাদ বৈজয়ন্ত। ইন্দ্রের স্বর্গ নন্দনকানন নামক স্বর্গীয় উদ্যান হলো সৎকর্মশীলদের আবাস। সেখানে ইচ্ছা পূরণকারী কল্পবৃক্ষের মতো দিব্য বৃক্ষ রয়েছে। তদুপরি গোলাপ বৃক্ষ , পদ্ম, গন্ধরাজ, মাধবীলতা, জুঁই ইত্যাদি মিষ্টি সুগন্ধি ফুলের বৃক্ষ রয়েছে। সুগন্ধি বাদামের নির্যাস প্রাসাদের পাশে ছিটিয়ে দেওয়া হয়েছে। সুগন্ধি বৃক্ষগুলো অপ্সরাদের অধীনে আছে। মৃদু মধুর সঙ্গীত এই দেশে গীত হয়। ইন্দ্রের প্রাসাদের পরিধি আটশো মাইল এবং উচ্চতা চল্লিশ মাইল।

অমরাবতীর অধিবাসীদের মধ্যে রয়েছে দেব, দানব,  গন্ধর্ব, কিন্নর, উরগ ও রাক্ষস ইত্যাদি। যেসমস্ত সৌভাগ্যবান মনুষ্যগণ এই রাজ্যে উন্নীত হয়েছে তারাও দেবতাদের সমতুল্য হয়ে যান।

অমরাবতীর স্তম্ভগুলি হীরক দিয়ে গঠিত। এর আসবাবপত্র খাঁটি সোনা দিয়ে তৈরি।
অমরাবতীর প্রাসাদগুলোও স্বর্ণনির্মিত।
এখানে গোলাপী রঙের ফুলের সুগন্ধিবাহী মৃদুমন্দ বাতাস প্রবাহিত হচ্ছে। অমরাবতীর বাসিন্দারা সঙ্গীত, নৃত্য ও সব ধরনের উৎসব উপভোগ করেন। সমগ্র আবাসটি দেবত্বে পূর্ণ । অমরাবতীর শ্রোতা কক্ষে ত্রায়স্ত্রিংশ স্বর্গ এর স্বর্গীয় তেত্রিশ দেবতা, আটচল্লিশ হাজার ঋষি এবং প্রচুর পরিচারক রয়েছে। মহাভারতে, ইন্দ্রের অমরাবতীতে অপর একটি স্বর্গীয় সভা রয়েছে যা পুষ্কর-মালিনী নামে পরিচিত। ইন্দ্র স্বয়ং এটি তৈরি করেছিলেন বলে বর্ণনা করা হয়েছে।Mahabharata Sabha Parva, Lokpala-khayana Parva, Section VII

 সাহিত্য 
 স্কন্দপুরাণ 
স্কন্দপুরাণে অমরাবতী শহরের পরিবেশ বর্ণনা করা হয়েছে:

 ব্রহ্মপুরাণ 
ব্রহ্মপুরাণে, কৃষ্ণের দ্বারা নির্মিত দ্বারকা শহরটিকে অমরাবতীর মত বর্ণনা করা হয়েছে। সেখানে বিশাল উদ্যান এবং বাইরের দেয়াল রয়েছে, শত শত হ্রদ এবং সেইসাথে শত শত পুরু প্রাচীর রয়েছে।

 অন্যান্য 

মহামহোপাধ্যায় গোপীনাথ কবিরাজও তার গ্রন্থে এই স্থানের উল্লেখ করে লিখেছেন, ইন্দ্রপুরীতে নারায়ণের অধিষ্ঠান । উৎসব অনুষ্ঠানে সমগ্র ধামটি আনন্দে ভরপুর থাকে। ইন্দ্রপুরীতে নারায়ণের আরতি হয় । নারায়ণের আরতি অবশ্য নিত্যই হয়। এই সময় নারায়ণ আসনে উপবিষ্ট অবস্থায় শূন্যে অবস্থান করেন, চোখ দুটি থাকে স্থির অর্ধোন্মীলিত। দেব-দেবীরা সবাই একসঙ্গে মিলে আরতি করেন । একসঙ্গে তেল ঘি এবং আগুন ছাড়াই অনেক প্রদীপ জ্বলে ওঠে, হীরের প্রদীপ—অনেক, অসংখ্য। নারায়ণের সামনে প্রদীপ ধরে ঘুরাতেই ওগুলি আপনিই জ্বলে ওঠে । ধূপ ধুনোর গন্ধ ছড়ায় চারি-দিকে, নানা রকম মধুর বাজনা বাজতে থাকে।
এ আরতিতে নারায়ণ যেন আনন্দে আত্মহারা। তার গা দিয়ে তখন পদ্মগন্ধ বেরোয়, প্রতি অঙ্গ থেকে স্নিগ্ধ সূর্য রশ্মি বিচ্ছুরিত হয়। নারায়ণের আনন্দের ঘনীভূত ভাব এত বেশি হয় যে অনেকে মনে করেন যে ঐ আনন্দ নিবৃত্ত না হলে মর্ত্যলোকের যাবতীয় নারায়ণ বিগ্রহে তেজ সঞ্চার অত্যধিক পরিমাণে বৃদ্ধিপ্রাপ্ত হবে, যার ফলে বৈরাগ্য প্রভৃতি অতিমাত্রায় সর্বজীবে সঞ্চারিত হবে ও জগতের ধারা রক্ষার সম্বন্ধে ক্ষতি হবার সম্ভাবনা আছে। তখন ব্রহ্মাকে আহ্বান করা হয়। ব্রহ্মার আবির্ভাবের সঙ্গে সঙ্গে সাম্যভাবের উদয় হয়। আরতির পর নারায়ণের বিভিন্ন অঙ্গ থেকে বিভিন্ন বস্তু নির্গত হয় এবং ভক্তদের সামর্থ্য ও অধিকার ভেদে ওগুলি তাদের কারো হাতে, কারো বুকে- কারো বা ব্রহ্মরন্ধ্রে প্রবেশ করে। 

 তথ্যসূত্র 

 বহিঃসংযোগ 



বিষয়শ্রেণী:হিন্দু পুরাণে বর্ণিত স্থান
বিষয়শ্রেণী:হিন্দু সৃষ্টিতত্ত্ব
বিষয়শ্রেণী:ইন্দ্র